作者：无名氏
词牌/韵律：沁园春

paragraphs: 意一仙翁，自紫府中，出游戏身。
看脊梁铁铸，担当社稷，精神玉炼，照映乾坤。
谏省伏蒲，紫垣直笔，硬语曾惊天上人。
福身去，建红牙兼纛，南海之滨。
天公偏福吾闽。
遣夜锦开藩为帅臣。
记前回散了，几多饭碗，如今积了，千万禾囷。
心与天通，阴功无量，直待时来秉化钧。
年年宴，在人正次日，寿庆千春。